Reagime të përziera ndaj strategjisë së re bërthamore të Shteteve të Bashkuara
Disa analistë e shohin politikën e re si një hap të rëndësishëm përpara, ndërsa të tjerë e komentojnë si të papërgjegjshme
Rishikimi i Strategjisë Bërthamore nga administrata Obama nuk i konsideron më fuqitë tradicionale si Rusia apo Kina, si kërcënime parësore bërthamore. Sekretari i Mbrojtjes Robert Gates shpjegon: Strategjia e re ka si objektiv pakësimin e rolit të armëve bërthamore në stragjinë e sigurisë kombëtare. Por zyrtarët amerikanë thonë se kjo s’do të ndikojë në aftësinë e Amerikës për të mbrojtur veten apo aleatët. Sekretarja e Shtetit Hillari Klinton: Për herë të parë Shtetet e Bashkuara thonë se nuk do të përdorin armët bërthamore kundër vendeve që nuk zotërojnë armë të tilla dhe që respektojnë Traktatin për Mospërhapjen e Armëve Bërthamore, edhe nëse këto vende sulmojnë Amerikën me armë biologjike apo kimike. Irani dhe Koreja e Veriut nuk përfshihen në këtë kategori. Tom Collina i Shoqatës për Kontrollin e Armëve në Uashington thotë se strategjia e re është një hap pozitiv përpara: Por analistë të tjerë shprehin shqetësimin se strategjia mund të japë efektin e kundërt. Mathew Bunn është specialist i sigurisë së programeve bërthamore në Universitetin Harvard: Strategjia e re thekson se arsenali masiv bërthamor që Amerika trashëgoi nga Lufta e Ftohtë nuk është i përshtatshëm për të mbrojtur vendin nga sulmet vetëvrasëse terroriste dhe regjimet armike që kërkojnë armë bërthamore. Megjithatë, Shtetet e Bashkuara do mbajnë nëndetëset me armë bërthamore, raketat balistike ndërkontinentale dhe avionë të aftë për të goditur me armë bërthamore. Strategjia e re thotë se Amerika nuk do të zhvillojë mbushje të reja apo armë të reja bërthamore, gjë që kritikët thonë se dobëson mbrojtjen e vendit: thotë Frank Gafney, president i Qendrës për Politika të Sigurisë: Javën e ardhshme, udhëheqësit e 47 vendeve do të vijnë në Uashington për të diskutuar përmirësimet në sigurinë e arsenaleve bërthamore. Në maj, një konference ndërkombëtare për Traktatin e Mospërhapjes së Armëve Bërthamore do të zhvillohet në Nju Jork në selinë e OKB-së.